# Kevin Connolly

Kevin Connolly (Patchogue, Nova York, Estats Units, 5 de març de 1974) és un actor i director de cinema estatunidenc, conegut pels seus papers a Entourage i a Unhappily Ever After.

## Carrera

Connolly nasqué a Long Island, Nova York, fill de John Connolly i Eileen J. McMahon. D'ascendència irlandesa, començà la seva carrera als sis anys apareixent a anuncis de televisió. El 1990 obtingué el seu primer paper cinematogràfic a Rocky V. Dos anys després fou escollit per fer el paper d'en Shaun Kelly a l'adaptació cinematogràfica de la novel·la de Myron LeVoy Alan i Naomi, i coprotagonitzà la sèrie Fox Great Scott!. La seva participació en aquella sèrie li valgué una nominació per als premis Young Artist com a millor actor jove coprotagonista.
El 1996 protagonitzà Don's Plum juntament amb Tobey Maguire i Leonardo DiCaprio. Aquell any aconseguí el paper d'en Ryan Malloy a la comèdia Infeliços per sempre, la qual marcà el debut de Connolly com a director, dirigint-ne sis episodis a la quarta temporada. El 2007 feu el seu debut al cinema com a director amb la pel·lícula Gardener of Eden, que s'estrenà el mateix any al Festival de Cinema de Tribeca.
A més dels treballs per a la televisió, Connolly ha participat en diverses pel·lícules importants com Antwone Fisher, John Q i El quadern de Noah. L'agost del 2007 interpretà un personatge secundari a He's Just Not That Into You. L'octubre del 2008 fou contractat per dirigir el seu primer vídeo musical per a l'artista de rap The Game.

## Filmografia

Filmografia:

### Actor
#### Cinema

| Any | Títol | Paper | Notes |
| 1990 | Rocky V | Chickie | |
| 1992 | Alan & Naomi | Shaun Kelly | |
| 1993 | The Beverly Hillbillies | Morgan Drysdale | |
| 1995 | Angus | Andy | |
| 1997 | Sub Down | Petty Officer Holliday | Títol alternatiu: Sub Down: Take the Dive |
| 1999 | Tyrone | Sam Adams | Títol alternatiu: Bad Trip |
| 2000 | Up, Up and Away | Malcolm | Telefilm |
| 2001 | Drum Solo | | |
| 2001 | Don's Plum | Jeremy | |
| 2002 | Devious Beings | Casey | |
| 2002 | John Q | Steve Maguire | |
| 2002 | Antwone Fisher | Slim | |
| 2004 | El quadern de Noah (The Notebook) | Fin | |
| 2005 | The Check Up | Mike | |
| 2009 | Què els passa, als homes? (He's Just Not That into You) | Conor Barry | |
| 2009 | The Ugly Truth | Jim | |
| 2010 | Secretariat | Bill Nack | |
| 2014 | Reach Me | Roger | |
| 2015 | Entourage | Eric 'E' Murphy | |

#### Televisió

| Any | Títol | Paper | Notes |
| 1992 | Great Scott! | Larry O'Donnell | 13 episodis |
| 1993 | Wings | Scotty Nelson | Episodi: "Joe Blows: Part 1" |
| 1994 | Getting By | Spider | Episodi: "It Takes a Thief" |
| 1995–1999 | Unhappily Ever After | Ryan Malloy | 100 episodis, també director (6 episodis) |
| 2001 | First Years | Joe | 5 episodis |
| 2004–2011 | Entourage | Eric 'E' Murphy | 96 episodis, també director (2 episodis) Nominació − Globus d'Or al millor actor en sèrie de televisió musical o còmica |
| 2014 | Friends with Better Lives | Bobby Lutz | |

### Director

| Any | Títol | Notes |
| 1997−1999 | Unhappily Ever After | 6 episodis |
| 2003 | Whatever We Do | Pel·lícula |
| 2007 | Gardener of Eden | Pel·lícula |
| 2008 | Camera Phone - The Game ft. Ne-Yo | Videoclip musical |
| 2010−2011 | Entourage | 2 episodis |
| 2013 | ESPN 30 for 30 | Big Shot |
| 2014 | Dear Eleanor | Pel·lícula |

## Referències

* ↑ «Biografia de Kevin Connolly». The New York Times.
* ↑ «Kevin Connolly, premis». The New York Times.
* ↑ «Filmografia de Kevin Connolly». The New York Times.